


             				PRITARTA    
                                                                                      Kėdainių rajono savivaldybės tarybos                                                                                                        
[bookmark: _GoBack]                                                                             2023 m. kovo 31 d. sprendimu Nr. TS-78

[image: viclogo]
VšĮ KĖDAINIŲ TURIZMO IR VERSLO INFORMACIJOS CENTRAS

2022 METŲ VEIKLOS
A T A S K A I T A

I SKYRIUS
BENDRA INFORMACIJA APIE ĮSTAIGĄ

VšĮ Kėdainių turizmo ir verslo informacijos centras (toliau – Kėdainių TVIC) buvo įregistruotas VĮ Registrų centro Juridinių asmenų registre 2002 m. rugsėjo 2 d. 
VšĮ Kėdainių turizmo ir verslo informacijos centras savo veikloje vadovaujasi Viešųjų įstaigų įstatymu ir įstaigos įstatais, kuriuos patvirtino visuotinis dalininkų susirinkimas. Kėdainių TVIC veiklos tikslą apibrėžia įstaigos įstatai. 
Įstaigos kodas – 161662254, PVM mokėtojo kodas 100007298913
Įstaigos adresas: Didžios Rinkos a. 6-3, Kėdainiai,
Tel. +370 347 56 900, mob. tel. +37067821117
Įstaigos direktorė – Daina Balasevičienė.

II SKYRIUS
VIEŠOSIOS ĮSTAIGOS DALININKAI IR KIEKVIENO JŲ ĮNAŠŲ VERTĖ FINANSINIŲ METŲ PRADŽIOJE IR PABAIGOJE

2022 m. pabaigoje viešosios įstaigos dalininkas – Kėdainių rajono savivaldybė, kurios dalininko įnašas viešosios įstaigos kapitale – 24 116,34 Eur.  Finansinių metų pradžioje ir pabaigoje dalininkų skaičius ir kapitalas nekito.

III SKYRIUS
ĮSTAIGOS VEIKLOS TIKSLAI, POBŪDIS, VEIKLOS REZULTATAI

Pagrindiniai Kėdainių TVIC tikslai: 
1. Rajono verslininkams – teikti informaciją, konsultacijas ir mokymo paslaugas bei praktinę pagalbą smulkiojo ir vidutinio verslo subjektams. Naujai įsteigtiems verslo subjektams padėti įsikurti, plėtoti veiklą ir prisitaikyti prie kintančių rinkos sąlygų, didinti konkurencingumą ir veiklos efektyvumą; 
2. Rajono turistams – rinkti, kaupti ir nemokamai teikti informaciją apie turizmo paslaugas, lankytinas Kėdainių rajono savivaldybės vietoves ir objektus, skleisti informaciją apie Kėdainių rajoną, tvarkyti ir teikti turizmo paslaugų ir išteklių duomenis Nacionalinei turizmo informacijos sistemai, įgyvendinti rinkodaros priemones turizmui rajone skatinti.
2022 m. buvo vykdomos strateginiame plane numatytos priemonės:  skatinamas naujų verslo įmonių steigimas, skleidžiama informacija ir kuriama konsultavimo ir turizmo informavimo sistema, nuolat atnaujinant įstaigos duomenų bazę,  internetinį puslapį,  plėtojamas bendradarbiavimas su Užimtumo tarnybos Šiaulių departamento Kėdainių skyriumi.
Vykdant 2022 m. įstaigos veiklą buvo teikiami trys paslaugų paketai asmenims, ketinantiems pradėti verslą ir verslo klientams:
· verslo informacija – verslo informacija teikiama žmonėms, siekiantiems savarankiško užimtumo, pradedantiems ir jau dirbantiems verslininkams, jaunimui;
· konsultacijos – didžiausia dalis konsultacijų suteikta verslo pradžios, įmonės steigimo, finansavimo šaltinių paieškos klausimais;
· informacinė sklaida – bendradarbiavimas su šių institucijų specialistais suteikė galimybę įstaigos lankytojams pateikti pačią naujausią ir aktualiausią informaciją. 

2022 metais įstaigos viešųjų paslaugų verslui pagrindiniai veiklos rodikliai pateikti lentelėje:

	Priemonė
	2022 m. 

	
	Planas
	Įvykdymas
	Palyginimas proc.

	Informacijos  paklausimai:
· valandų skaičius
· paklausimų skaičius, vnt.
	
300
1150
	
350
1350
	
+16,7
+17,4

	Suteiktų konsultacijų valandų skaičius pagal Savivaldybės finansuojamą programą:
· valandų skaičius
	

180

	241
(parama suteikta 38 verslo subjektams)
	+33,9



	Kėdainių rajono savivaldybės smulkaus verslo rėmimo fondo viešinimas
	20
	20
	0

	Kėdainių r. savivaldybės smulkaus verslo rėmimo fondo administravimas (val.)
	500
	500
	0 

	Kėdainių r. sav. įmonių duomenų bazės atnaujinimas 
	10
	10
	0

	Viešosios informacijos paslaugos SVV bei potencialių verslininkų informuotumo didinimas apie centro teikiamas paslaugas
	50
	50
	0



Per 2022 m. Kėdainių rajono savivaldybėje, VĮ Registrų centro duomenimis,  buvo įregistruota 120  naujų įmonių, tai 4,2 proc. daugiau, nei 2021 m. Kėdainių TVIC padėjo įsikurti 33 pradedančioms verslą įmonėms (beveik 28 proc. nuo visų registruotų įmonių) tuo pačiu skatindamas gyventojų verslumą, verslo plėtrą ir užimtumo didėjimą. 2022 m. Kėdainių TVIC direktorė, teikė konsultacijas įvairiomis verslui aktualiomis temomis pradedantiems verslą ir jau veiklą vykdančioms įmonėms.
Kėdainių rajono savivaldybė, kaip ir kiekvienais metais, 2022-11-11  organizavo iškilmingą
renginį mūsų rajono verslininkams pagerbti ,,Verslo diena“. Vadovaujantis patvirtinta Kėdainių rajono verslo atstovų apdovanojimo tvarka, nusipelnę verslininkai buvo  apdovanoti  pagal 4 nominacijas: 
,,Už mokslinių žinių pritaikymą versle“ – nominacija įteikta UAB ,,Kvalitetas“;
,,Už energijos ir gamtos išteklių puoselėjimą“ – nominacija įteikta UAB ,,krekenavos agrofirma“;
,,Už kultūros puoselėjimą Kėdainių rajone“ – nominacija įteikta IĮ ,,Tautvydo dvaras“;
,,Už šeimos verslo puoselėjimą kaime“ – nominacija įteikta UAB ,,Bukmedis“. 
             Direktorė dėl ligos renginyje ,,Verslo diena“ nedalyvavo. 
Kėdainių TVIC direktorė parengė 39 sprendimo projektus dėl paramos suteikimo iš smulkiojo verslo rėmimo fondo bei parengė Kėdainių rajono smulkiojo verslo rėmimo fondo nuostatų naują redakciją, kurią Smulkiojo verslo rėmimo fondo komisija svarstė net penkiuose komisijos posėdžiuose ir 2022 m. spalio 28 d. Kėdainių rajono savivaldybės tarybos sprendimu buvo pritarta naujai nuostatų redakcijai.  Direktorė dalyvavo smulkiojo verslo rėmimo fondo komisijos posėdžiuose, kurių 2022 m. buvo 8. Taip pat dalyvavo informaciniuose susitikimuose su bedarbiais Užimtumo tarnybos Šiaulių departamento Kėdainių skyriaus kvietimu, susitikimuose su moksleiviais. 
2022 m. Kėdainių TVIC direktorė rengė medžiagą  ir dalyvavo dviejuose Kėdainių rajono savivaldybės verslo tarybos posėdžiuose. 

2022 metais įstaigos viešųjų paslaugų turizmui pagrindiniai veiklos rodikliai pateikti lentelėje:

	Priemonė
	2022 m. 

	
	Planas
	Įvykdymas
	Palyginimas                proc.

	Turizmo informacijos teikimas (Kėdainių TVIC)
· asmenų skaičius
· valandų skaičius
	
7891
1390
	
10 316
1390
	
+30,7

	Dalyvavimas turizmo parodose, renginiuose (vnt.)
	4
	4
	0

	Turizmo maršrutų rengimas, atnaujinimas (val.)
	200
	200
	0

	Turizmo informacijos kaupimas, atnaujinimas, sisteminimas; pritaikymas turistams  (val.)
	980
	980
	0

	Turizmo duomenų bazės atnaujinimas. Informacijos apie turizmo išteklius ir paslaugas lietuvių ir anglų kalbomis atnaujinimas ir palaikymas svetainėje www.kedainiutvic.lt; www.turizmas.lt, soc. tinkluose (val.)
	1000
	1000
	0

	Renginys Pasaulinės turizmo dienos proga (vnt.)
	1
	1
	0

	Gido, kelionės vadovo paslaugos (vnt.)
	140
	193
	+37,9

	Turizmo statistikos (lankytojų, kaimo turizmo, apgyvendinimo įmonių, muziejų) duomenų apskaita ir analizė 
	160
	160
	0

	Vizualaus turinio kūrimas (nuotraukos, vnt.)
	50
	50
	0

	Kartografinių-informacinių turistinių leidinių leidyba (vnt.)
	4 000
	8 000
	+100

	Mobiliosios programėlės priežiūra ir palaikymas (iOS ir Android OS)
	2
	2
	0

	Religinio turizmo plėtojimas
	4
	4
	0

	Bendradarbiavimas su Raseinių savivaldybe turizmo srityje, ekskursijų/ asmenų
	10/500
	14/ 552
	+40/ +10,4

	Turizmo turinio rinkodara
	12
	12
	0

	Prekyba suvenyrais: magnetukais „Surink Lietuvą“, ženkliukais su Kėdainių ir Lietuvos simbolika.



     2022 m. pagal Viešųjų paslaugų turizmui programą buvo išleista:
· 1 500 vnt. brošiūrų ,,Kėdainiai“ lietuvių kalba;	
· 2 500 vnt. atvirukų;	
· 2 000 vnt. miesto/rajono žemėlapių ,,Kėdainiai“ lietuvių ir anglų kalbomis;	
· 1 500 vnt. skirtukų;
· 500 vnt. popierinių reklaminių maišelių ,,Kėdainiai“.
Leidiniai nemokamai dalinami Kėdainių turizmo ir verslo informacijos centre, turizmo parodose ir renginiuose, į Kėdainių TVIC leidinių kreipiasi Kėdainių rajono įstaigos ir organizacijos, kurios vyksta į užsienio šalis, priima svečius ar organizuoja renginius turizmo temomis. Visi turizmo leidiniai skaitmenine forma talpinami Kėdainių TVIC svetainėje www.kedainiutvic.lt, juos svetainės lankytojai gali parsisiųsti.
2022 m. Kėdainių TVIC dalyvavo Ukmergės miesto šventės, Jūros šventės ir ,,Sostinės dienų“ turizmo gatvėse. Dalyvavimas miestų švenčių turizmo gatvėse itin pasiteisina, nes suteikia galimybę pasiekti didelę auditoriją, būti matomais ir priminti apie save su mažesniais kaštais. ,,Sostinės dienose“ Centras, reprezentuodamas Kėdainius, dalyvavo antrą kartą: turizmo gatvė buvo įsikūrusi  strategiškai itin geroje vietoje, Gedimino prospekte, kur lankytojų srautai buvo labai dideli. Jūros šventėje dalyvauta jau penktąjį kartą. 2022 m. Kėdainių TVIC bendrame Kauno regiono stende kartu su kitais Kauno regiono rajonų turizmo informacijos centrai dalyvavo didžiausioje Lietuvoje vykstančioje turizmo parodoje ,,Adventur“. Iš viso sudalyvauta keturiuose renginiuose.
Kėdainių TVIC administruoja Kėdainių turizmo ir verslo informacijos centro svetainę, kurioje turizmo informacija be lietuvių pateikiama anglų, rusų ir lenkų kalbomis. ,,Google Analytics“ duomenimis, svetainėje 2022 m. buvo  73 798  apsilankymai (iš jų 65 148 iš Lietuvos, 1 998 iš Lenkijos, 1 520 JAV, 837 JK, 598 Vokietijos, 435 Latvijos, 352 Norvegijos ir kitų šalių), peržiūrėti 185 067 puslapiai (dažniausiai lankytasi ,,renginių“ skiltyje – 10 588 kartus). Turistai turi galimybę nemokamai parsisiųsti ir naudotis mobiliąja programėle „Visit Kėdainiai“ iOS ir Android operacinėmis sistemomis lietuvių ir anglų kalbomis. 
Kėdainių TVIC pakeitė naujais keturis senus, nusidėvėjusius turistinius informacinius stendus: Senosios Rinkos aikštėje, Ramybės skvere, prie Geležinkelio stoties ir Šventybrastyje.
Vykdydamas bendradarbiavimo sutartį su Raseinių rajono savivaldybe, Kėdainių TVIC organizavo 13 ekskursijų į Raseinius, kuriose dalyvavo 522 asmenys, priėmė (pravedė ekskursijas Kėdainiuose) 14 ekskursijų iš Raseinių (590 asmenų). Kartu su VšĮ ,,Atrask Raseinius“ organizavo pėsčiųjų žygį po Paliepių ir Krakių apylinkes, kuriame dalyvavo 30 asmenų.
Kėdainių TVIC bendradarbiavo su nacionaline turizmo skatinimo agentūra ,,Keliauk Lietuvoje“, buvo rengiama ir teikiama informacija apie renginius, naujienas, turizmo paslaugas, produktus ir maršrutus reklaminėms kampanijoms internete ir organizuojant žurnalistų turą, skaitytas pranešimas Šiaulių krašto turizmo forume. 
Turizmo naujienos ir informacija apie renginius metų pradžioje išsiųstos kelionių organizatoriams, agentūroms, ir gidams. Turizmo informacija ir turizmo objektų nuotraukos buvo siunčiamos pagal prašymus žurnalistams, portalams, svetainėms, kelionių agentūroms ir leidykloms. Ekskursijų pasiūlymai išsiųsti Lietuvos bendruomenėms, organizacijoms ir vietos veiklos grupėms.
Kėdainių turizmo ištekliai ir naujienos, populiarinančios Kėdainių kraštą, talpinamos socialiniame tinkle „Facebook“ lietuvių ir anglų kalbomis (,,Kėdainių turizmo ir verslo informacijos centras“, ,,Kėdainių senamiestis“, ,,Kedainiai tourism and business“): pateikiama aktuali informacija apie renginius, lankytinus objektus ir paslaugas. Skelbiami įrašai Kėdainių TVIC Instagram ir Twitter paskyrose. Taip pat buvo teikiama aktuali informacija turizmo temomis, apie TVIC veiklą ir naujienas Kėdainių rajono spaudai bei televizijai.
Kėdainių TVIC bendradarbiavo su Kauno regiono plėtros agentūra: organizuojant žurnalistų turus ir reklamines kampanijas, bendrame stende turizmo parodoje ,,Adventur“, dalyvavo projekte ,,Kauno regionas pėsčiomis“, organizuojant pėsčiųjų žygį ,,Isos slėnio keliu“ ir leidžiant projektui skirtą leidinį. 
Teikdamas informaciją ir populiarindamas Kėdainių rajoną, Kėdainių TVIC glaudžiai bendradarbiavo su Lietuvos turizmo ir verslo informacijos centrais bei Lietuvos turizmo informacijos centrų asociacija, Lietuvos Respublikos ekonomikos ir inovacijų ministerija, valstybinėmis turizmo valdymo institucijomis, Kėdainių rajono savivaldybe, turizmo paslaugų teikėjais, kitomis organizacijomis bei įstaigomis. 
2022 m. buvo organizuotos 193 ekskursijos (14,2 proc. daugiau negu 2021 m.), iš jų 37 užsieniečiams.
2022 m. Kėdainių turizmo ir verslo informacijos centre iš viso apsilankė  10 316 lankytojų (tie, kurie buvo užėję į TVIC ar dalyvavo TVIC organizuojamose ekskursijose, tai yra 28,8 proc. daugiau negu 2021 m.), iš jų 8 399 lietuviai (14,7 proc. daugiau negu 2021 m.) ir 1 897 užsieniečiai (tai sudarė 18,4 proc. visų lankytojų, užsieniečių buvo 175,7 proc. daugiau negu 2021 m.). Ženkliausią užsieniečių dalį sudarė: 35,2 proc. lenkai ir 16,7 proc. latviai.  Detalesnė informacija pateikta 1 priede.  Siekiant sumažinti kontaktų viduje, turizmo informacija lankytojams buvo prieinama lauke,  todėl dalis besilankančių Kėdainiuose į TVIC neužsukdavo.  
Išliko tendencija keliauti šeimomis ir nedideliais draugų kolektyvais. Sulaukiama  Camino Lituano piligrimų.
2022 m. Kėdainių TVIC pilnai įgyvendintos 2 programos: ,,Viešosios paslaugos verslui“ ir ,,Viešosios paslaugos turizmui“  bei  kitos veiklos, patvirtintos 2022 m. veiklos plane.

IV SKYRIUS
ŽMOGIŠKŲJŲ IŠTEKLIŲ VALDYMAS

2022 metų pradžioje įstaigoje dirbo 7 darbuotojai (patvirtinta 6,25 etato). 2022 m. pabaigoje dirbo 7 darbuotojai, (6,25 etatai): direktorius, vyr. finansininkas – konsultantas, vadybininkas (2 etatai), buhalteris (2 etatai) ir valytojas (0,25 etato). Metų bėgyje etatų skaičius bei darbuotojai nesikeitė. 
[bookmark: _Hlk92868957]           Per 2022 m. darbuotojai tobulino kvalifikaciją dalyvaudami  nuotoliniu būdu įvairiuose seminaruose. Kėdainių TVIC dirbo 3 buhalterės, kurios kėlė kvalifikaciją ,,Suflerio“ organizuojamuose seminaruose nuotoliniu būdu (įstaiga įsigijo abonimentą). Vadybininkė kėlė kvalifikacija seminare ,,Viešasis kalbėjimas ir oratorystė“, dalyvavo nuotoliniu būdu žiedinės ekonomikos forume. 

V SKYRIUS
FINANSINIŲ IŠTEKLIŲ VALDYMAS

5.1. Viešosios įstaigos gautos lėšos ir jų finansavimo šaltiniai per finansinius metus ir panaudojimas pagal išlaidų rūšis 

2022 m. Kėdainių TVIC gautos veiklos pajamos pateiktos lentelėje:

	Eil. Nr.
	Finansavimo šaltiniai
	Per ataskaitinius 2022 m., Eur

	1.
	Iš programų iš viso:
	111 000,00

	1.1.
	Kėdainių rajono savivaldybės administracija
 (pagal patvirtintas programas)
	111 000,00

	2.
	Pajamos iš komercinės veiklos iš viso:
	103 490,00

	2.1.
	Pajamos iš turizmo
	2360,00

	2.2.
	Buhalterinės apskaitos paslaugų 
	96090,98

	2.3.
	Pardavimo pajamos
	5022,02

	Iš viso:
	214 490,00



Kėdainių TVIC uždirbtos pajamos iš komercinės  ir kt. veiklos sudaro 48,25 proc. nuo visų gautų pajamų. Per 2022 m., lyginant su 2021 m. Kėdainių TVIC pajamos didėjo 19,3 proc., o iš komercinės veiklos  – 23,6 proc.
 2022 m. gautų lėšų panaudojimas nurodytas 5.2 punkte.

5.2. Viešosios įstaigos sąnaudos per finansinius metus, iš jų – išlaidos darbo užmokesčiui

Kėdainių TVIC patirtos veiklos sąnaudos per finansinius metus pateiktos lentelėje:

	Eil.
Nr.
	
Išlaidų pavadinimas
	Per ataskaitinius
2022 m., Eur 
	Procentas
 nuo bendrų sąnaudų

	1  
	Darbo užmokesčio sąnaudos
	163755,00
	76,36

	2
	Socialinio draudimo sąnaudos
	2888,11
	1,35

	3
	Kaupimai atostoginiams ir su jais susijusioms sąnaudoms (su VSD įmoka)
	2484,30
	1,17

	4
	Ilgalaikio turto nusidėvėjimo 
	4213,94
	1,96

	5
	Draudimo sąnaudos 
	100,00
	0,04

	6
	Dienpinigių sąnaudos
	540,00
	0,25

	7
	Ryšių paslaugų sąnaudos
	867,56
	0,40

	8
	Interneto, tinklo aptarnavimo paslaugos
	286,00
	0,13

	9
	Komisiniai mokesčiai bankui
	263,68
	0,12

	10
	Šildymo sąnaudos
	2081,93
	0,97

	11
	Elektros energijos sąnaudos
	879,22
	0,41

	12
	Komandiruočių sąnaudos
	2985,64
	1,41

	13
	Kvalifikacijos kėlimo sąnaudos
	682,20
	0,31

	14
	Reklamos sąnaudos
	16772,73
	7,83

	15
	Transporto sąnaudos
	2400,00
	1,12

	16
	Mokesčių sąnaudos
	13,00
	0,02

	17
	Sunaudotų atsargų sąnaudos
	4539,37
	2,12

	18
	Turizmo paslaugų sąnaudos
	3811,79
	1,77

	19
	Parduotų prekių savikaina
	485,86
	0,22

	20
	Kitos bendrosios ir administracinės sąnaudos
	4391,31
	2,04

	
	Iš viso:
	214441,64
	100,00



Išlaidos darbo užmokesčiui su mokesčiais 2022 m. sudarė 74,07 proc. bendrų įstaigos veiklos sąnaudų. 2022 m. darbo užmokesčio sąnaudos išaugo 28 proc., lyginant su 2021 m, tuo pačiu laikotarpiu.
2022 m. VšĮ Kėdainių turizmo ir verslo informacijos centro veiklos rezultatas – 48,00 Eur grynojo pelno.

5.3. Viešosios įstaigos sąnaudos valdymo išlaidoms

2022 m. patirtos valdymo sąnaudos 59 034,64 Eur (direktoriaus ir vyr. finansininko – konsultanto), iš jų: darbo užmokesčiui – 47578,05 Eur, valstybinio socialinio draudimo (22,5 proc. ir 1,77 proc.) – 11 456,59 Eur.

5.4. Informacija apie viešosios įstaigos įsigytą ir perleistą turtą
                                                                                                                                                                                                                                                                                                                                                                                                              
Kėdainių TVIC turtas 2022 m. gruodžio 31 d. sudarė 64142 Eur, iš jų ilgalaikis turtas – 4340,00 Eur. Lyginant Kėdainių TVIC turtą su turimu turtu 2021 m., turtas mažėjo 3,5 proc., nes dalis ilgalaikio turto nusidėvėjo ar buvo nurašytas (kaip netinkamas naudoti). 2022 m.  Kėdainių TVIC ilgalaikio turto įsigijo už 1 916,94 Eur – įsigyta klientams biuro sofa, palapinė ir spausdintuvas HP Lazser Jet Pro.    

VI SKYRIUS
DUOMENYS APIE VIEŠOSIOS ĮSTAIGOS VADOVĄ, ĮSTAIGOS IŠLAIDOS VADOVO DARBO UŽMOKESČIUI IR KITOMS VIEŠOSIOS ĮSTAIGOS VADOVO IŠMOKOMS

Kėdainių TVIC  direktorė – Daina Balasevičienė, stažas šioje įstaigoje – dvidešimt pirmi metai. Direktorės išsilavinimas – aukštasis: įgyta inžinieriaus-ekonomisto kvalifikacija (VGTU) ir viešojo administravimo magistro kvalifikacinis laipsnis (KTU).
2022 m. direktorė atliko įmonių analizę, dalyvavo Kėdainių rajono savivaldybės smulkiojo verslo rėmimo fondo komisijos veikloje, kurioje vertino verslo subjektų dokumentus, rengė medžiagą komisijos, verslo tarybos ir savivaldybės Tarybos posėdžiams.
             2022 m. parengė  Kėdainių rajono smulkiojo verslo rėmimo fondo nuostatų naują redakciją, 
 2022 m. Kėdainių TVIC direktorė atsakė į 1390 paklausimų. Dauguma sulauktų užklausimų buvo mokesčių aktualijos,  ES ir savivaldybės parama pradedančiam verslui ir verslo plėtrai.
           Per 2022 m. suteikė 241 val. konsultacijų,  tai 11,77 proc. mažiau, nei 2021 m. per tą patį laikotarpį, nes 2,5 mėn. direktorė sirgo.   
Kėdainių rajono savivaldybės finansuojamą viešųjų paslaugų verslui programa įvykdyta: 
atsakyta į paklausimų – 300 val., suteikta  konsultacijų -  180 val.
Per 2022 m. verslą pradėjo 120 naujai įregistruotų įmonių (4,3proc. daugiau, nei 2020 m.): 37 uždarosios akcinės bendrovės, 1 individuali įmonės, 74 mažosios bendrijos, 1 žemės ūkio kooperatyvas, 7 viešosios įstaigos. 2022 metais beveik 28 proc. naujai įregistruotų įmonių buvo konsultuotos ir/ar įkurtos direktorės pagalba.
Įstaigos išlaidos vadovo darbo užmokesčiui ir kitoms vadovo išmokoms 2022  m. pateiktos lentelėje:
Eur
	 Pastovioji atlyginimo dalis
	Kiti priskaitymai (kintamoji dalis)
	Priskaičiuotas atlyginimas ir kintamoji dalis
	Atostoginiai
	Ligos pašalpa
	Priskaičiuota
 iš viso:

	18 772,03
	7 098,54
	25 870,57
	2 210,78
	282,70
	28 364,05



VII SKYRIUS
ĮSTAIGOS DALYVAVIMAS PROJEKTUOSE IR PROGRAMOSE

VšĮ Kėdainių turizmo ir verslo informacijos centras 2022 m. vykdė 2 programas, finansuojamas iš Kėdainių rajono savivaldybės biudžeto: viešųjų paslaugų verslui ir viešųjų paslaugų turizmui. Pagal programas buvo gauta 111 000 Eur programoms vykdyti (viešosioms paslaugoms verslui – 36 000 Eur, viešosioms paslaugoms turizmui – 75 000 Eur). 
            2022 metais buvo visos suplanuotos veiklos (programos, projektai) – įgyvendintos.  

VIII SKYRIUS
PROBLEMOS IR PASIŪLYMAI

1. Dėl paskelbto visuotino karantino  gali būti sustabdyta turizmo veikla. Todėl sunku 
prognozuoti 2023 m.  turistų/lankytojų bei ekskursijų skaičius ir viešųjų paslaugų turizmui veiklą. 
2. Pastaruosius keletą metų šalies verslas veikia padidintos torbuliancijos sąlygomis – prieš 
dvejus metus prasidėjusi pandemija nemažą dalį įmonių privertė perdėlioti savo veiklos strategijas, vėliau atradus įrankių kovoje pandemija pamažu buvo sugrįžta į įprastines vėžes, tačiau 2022 m. pradžioje prasidėjęs karas Ukrainoje ir su tuo susiję ekonominiai pokyčiai ne tik šalyje, bet ir visame pasaulyje nemažai daliai verslų tapo nauju iššūkiu. Taip pat gilėjanti ekonominė krizė,  vis didėjanti  šalyje infliacija, energetinių  išteklių kainų augimas stabdo bendrą ekonomikos vystymąsi, naujų įmonių kūrimąsi bei  verslo plėtrą, didina įmonių bankrotų skaičių, tai daro didelę įtaka investicijų pritraukimui, naujų verslų kūrimuisi. 




Direktorė                                                                                                                Daina Balasevičienė

